b'\n_START_ARTICLE_\nFjordsgade forenings- og fritidshus\n_START_SECTION_\nN.J. Fjordsgades skole\n_START_PARAGRAPH_\nN.J. Fjordsgades Skole var en kommunal folkeskole p\xc3\xa5 N.J. Fjords Gade p\xc3\xa5 Frederiksbjerg i Aarhus. Skolen blev bygget i 1910, men lukkede som folkeskole i juni 2015. Den havde elever fra b\xc3\xb8rnehaveklasse til 9. klasse samt skolefritidsordning med b\xc3\xb8rn fra b\xc3\xb8rnehaveklasse til 3. klasse._NEWLINE_Gaden og dermed skolen er opkaldt efter Niels Johannes Fjord (1825-1891), der som folkeskolel\xc3\xa6rer havde undervist i Aarhus, indtil han videreuddannede sig og blev docent p\xc3\xa5 Landboh\xc3\xb8jskolen p\xc3\xa5 Frederiksberg i K\xc3\xb8benhavn._NEWLINE_KRAI - Kompetencebaseret Rullende og Aldersintegreret Indskoling_NEWLINE_Fjordsgades skole havde fra skole\xc3\xa5ret 2009/2010 til lukningen i 2015 aldersintegrerede klasser, som d\xc3\xa6kkede 0., 1., 2. klasse. Skolen havde samtidig gjort det muligt at optage b\xc3\xb8rn 4 gange \xc3\xa5rligt. Det skere for at skabe en mere rolig overgang fra dagtilbud til skole. Tilgangen byggede videre p\xc3\xa5 de erfaringer, der gennem \xc3\xa5rene var gjort med samordnet indskoling i kommunen._NEWLINE_Ny skole fra 2016_NEWLINE_Frederiksbjerg Skole erstattede N.J. Fjordsgades Skole i 2016 og rummer samtidig Frederiksbjerg Fritidscenter, afdelinger af Frederiksbjerg dagtilbud, ligesom dagtilbudsafdelingerne i Ole R\xc3\xb8mers Gade er en del af det nye, samlede b\xc3\xb8rnemilj\xc3\xb8. Frederiksbjerg Skole ligge hvor den tidligere og nu nedrevne Skt. Annagades Skole og Kroghsgades Skole l\xc3\xa5. _NEWLINE_Projektet blev udarbejdet af Hoffmann i samarbejde med GPP Arkitekter, Henning Larsen Architects, M\xc3\xb8ller & Gr\xc3\xb8nborg og Niras._NEWLINE_Linjedelt udskoling_NEWLINE_P\xc3\xa5 N.J. Fjordsgades Skole var udskolingen delt op i linjer, i de sidste \xc3\xa5r af skolens levetid var der fire linjer: Science, international, medie-kommunikationslinje, samt en art og performencelinje.'